En 59-årig mand fra Sydthy blev i går ved Retten i Holstebro idømt to års fængsel og fem års frakendelse af kørekortet for uagtsomt manddrab under særligt skærpende omstændigheder og spirituskørsel. Det skriver Dagbladet Holstebro . Den 59-årige Regner Nielsen Serup var den 1. september skyld i en trafikulykke på Thyholm, der kostede en 57-årig kvinde livet. Ulykken skete klokken 22.18 på Hovedvejen ved Barslev. Den 59-åriges bil kom over i den forkerte vejbane og ramte en modkørende bil, der blev kørt af den 57-årige kvinde fra Varde-området. Hun døde på stedet som følge af massive kvæstelser. Den 59-årige blev også selv alvorligt kvæstet ved ulykken. Ifølge dagbladet har han efterfølgende fået stomi og amputeret det ene ben lige under knæet. Han modtog dommen.

Referat:
En 59-årig mand er blevet idømt to års fængsel og frakendelse af kørekortet i fem år for uagtsomt manddrab